Nr. 19034 8.11.2024

REFERAT DE APROBARE

Subsemnatul Dincă Florin-Ionuţ primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind organizarea comisiilor de specialitate ale Consiliului Local al oraşului Boldeşti-Scăeni”.
[bookmark: _Hlk182215892]În baza OUG nr. 57/2019 privind Codul administrativ, cu modificările şi completările ulterioare şi a Regulamentului de organizare şi funcționare a Consiliului Local al oraşului Boldeşti-Scăeni, aprobat prin Hotărârea Consiliului Local nr. 86/24.06.2021 vă prezint următoarele: 
Prin Ordinul Prefectului Județului Prahova nr. 569/4.11.2024, s-a constatat îndeplinirea condițiilor legale de constituire a Consiliului Local al oraşului Boldeşti-Scăeni, judeţul Prahova, la data de 4 noiembrie 2024;
	Art. 124 din OUG nr. 57/2019 prevede că, după constituire, consiliul local îşi organizează comisii de specialitate, pe principalele domenii de activitate, operațiunile desfășurate în cadrul procedurii de constituire a comisiilor de specialitate, domeniile de activitate, numărul membrilor fiecărei comisii de specialitate şi modul de stabilire a locurilor ce revin fiecărui grup de consilieri locali sau consilieri locali independenți, precum şi componenţa nominală a acestora se stabilesc prin hotărâre a consiliului local, cu respectarea configurației politice de la ultimele alegeri locale.
Potrivit art. 13 din Regulamentul de organizare şi funcţionare al Consiliului Local a oraşului Boldeşti-Scăeni, Consiliul Local are trei comisii de specialitate: 
 -Comisia nr. 1 - dezvoltarea economico-socială şi de mediu, cooperarea interinstituţională pe plan intern şi extern, cu 7 membri;
[bookmark: do|caIII|si3|ar13|al2|lia|pa1]-Comisia nr. 2 – administrarea domeniului public şi privat, gestionarea serviciilor de interes local, cu 5 membri;
-Comisia nr. 3– juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local, cu 5 membri.
[bookmark: do|caIII|si3|ar14|al2|lib][bookmark: do|caIII|si3|ar14|al2|lic][bookmark: do|caIII|si3|ar14|al2|lid]Nominalizarea membrilor fiecărei comisii se face de fiecare grup de consilieri locali ţinând cont, pe cât posibil de: configuraţia politică a consiliului local, opţiunea consilierului local, pregătirea profesională şi domeniul în care consilierul local îşi desfăşoară activitatea, echilibrul de gen, echilibrul de reprezentare a localităţilor componente ale oraşului Boldeşti-Scăeni de către consilieri locali cu domiciliul/reşedinţa în aceste localităţi.
	Faţă de cele mai sus precizate, propun aprobarea proiectului de hotărâre mai sus enunţat. 
În speranţa aprobării, vă mulţumesc anticipat !

